b"\n_START_ARTICLE_\nFra Mauro\n_START_SECTION_\nExtrem Orient\n_START_PARAGRAPH_\nEl mapamundi de fra Mauro mostra influ\xc3\xa8ncies de la cartografia xinesa, que poden vincular-se a la informaci\xc3\xb3 que li va subministrar el seu company veneci\xc3\xa0 Niccol\xc3\xb2 Da Conti. Aquestes influ\xc3\xa8ncies recullen tamb\xc3\xa9 errors, com el que situa un gran riu procedent del centre d'\xc3\x80frica desembocant al mar Roig.\n_START_SECTION_\nAltres treballs\n_START_PARAGRAPH_\nExisteixen encara dues c\xc3\xb2pies dels mapes de fra Mauro. Una n'\xc3\xa9s el portol\xc3\xa0 en la Biblioteca Vaticana (Codice Borgiano V), publicat per Roberto Almagi\xc3\xa0 el 1944. L'altre va ser descobert per Antonio Ratti i es considera la c\xc3\xb2pia d'un mapa perdut de fra Mauro signada per Giorgio Callapoda de Candia, i datat el 1541; va ser venut en subhasta el 1984 a Mil\xc3\xa0 i es troba avui dia en una col\xc2\xb7lecci\xc3\xb3 privada, probablement a Fran\xc3\xa7a.\n_START_SECTION_\nHomenatges\n_START_PARAGRAPH_\nEl 1935 es va decidir anomenar \xc2\xabFra Mauro\xc2\xbb un astroblema lunar. La formaci\xc3\xb3 Fra Mauro associada a l'astroblema tamb\xc3\xa9 porta el seu nom. Els astronautes de l'Apollo 14 van allunitzar en l'anomenada formaci\xc3\xb3 de Fra Mauro. L'Apollo 13, que devia allunitzar al cr\xc3\xa0ter de Fra Mauro, no va poder fer-ho a causa d'una explosi\xc3\xb3 en el seu tanc d'oxigen."